اسلام آباد (آن لائن) چیئرمین پاکستان پیپلزپارٹی بلاول بھٹو زرداری پارینے کہ دا وخت آ بنداوی اولیت قوم ءِ کورونا غان بچفنگ ءِ‘ مچ آ ملک اٹ کورونا نا ودوک آ کیسک گڑتی ناسوب ءُ۔ زرداری ہاﺅس اسلام آباد اٹ پارٹی نا دیوان اٹ مسکوہی وزیراعظم راجہ پرویز اشرف، سید نیر حسین بخاری، سینیٹر فرحت اللہ بابرو سینیٹر مصطفی نواز کھوکھر ساڑی ئسر وخت اس کہ سینیٹر شیری رحمن ویڈیو لنک انا کمک اٹ دیوان اٹ بشخ ہلک۔ دیوان اٹ کورونا نا بابت سرجم ہیت وگپ کننگا‘ دیوان اٹ پارلیمنٹ نا بروک آ دیوان آ ہم سجفنگا۔ دیوان اٹ سید نیر حسین بخاری پارٹی چیئرمین ءِ ریلیف نا بابت بریفنگ تس۔ دیوان آن تران کرسا چیئرمین بلاول بھٹو زرداری پارے کہ مشکل نا گواچی الس نا خذمت کننگ اوفتا حق ءِ‘ ہندا سوب آن ضرورت مند آتا کمک نا وخت آ اوفتا شرف انا خیال ءِ کننگے۔
